google/wiki40b huggingface dataset:
जे एन जयश्री

जे एन जयश्री भारत से एक साधारण गृहणी हैं जिन्होंने कर्नाटक राज्य में व्याप्त भ्रष्टाचार को अनावृत किया और घूस खाने वाले भ्रष्ट सरकारी अफ़सरों का विरोध करने वाले अपने पति, व वरिष्ट आईएएस अधिकारी, एम एन विजयकुमार की प्राणरक्षा हेतु एक विकी जालघर का निर्माण किया। विकी के ज़रिये जयश्री लोगों के बीच मामले के प्रति जागरुकता फैलाना चाहती थीं क्योंकि उन्हें डर था कि उनके पति का अंजाम भी शणमुघम मंजुनाथ या सत्येंद्र दुबे जैसा होगा। मंजुनाथ और दुबे दोनों ही सार्वजनिक क्षेत्र की कंपनी व सरकारी विभागों में भ्रष्टाचार का विरोध करने पर अपनी जान से हाथ धो बैठे थे।
एक लड़का एक लड़की

संक्षेप

भगवती प्रसाद (अनुपम खेर) अपने मृत भाई की विशाल संपत्ति की देखभाल अपनी पत्नी और बहनोई मरकुटे की सहायता से करता है। भगवती कर्ज में डूबा हुआ है और अपने देनदारों को भुगतान करने के लिए गबन कर रहा है। उसकी बिगड़ैल और अशिष्ट भतीजी रेणु (नीलम), जो संयुक्त राज्य अमेरिका में रहती है, उन्हें देखने आती है। भगवती उसका स्वागत करता है। अपने वकील द्वारा चेतावनी दिये जाने पर वह हालिया लेनदेन की जांच शुरू कर देती है और कई लाख रुपये लापता पाती है। वह भगवती से उसे 2 दिनों के भीतर स्पष्टीकरण प्रदान करने के लिए कहती है। तब भगवती योजनाबद्ध तरीके से उसकी नाव जिसे वो चला रही थी डुबो देता है। वह उसकी तरफ से मृत समझी जाती है लेकिन वह पास के कुछ मछुआरों द्वारा बचाई जाती है। वह उसे पुलिस को सौंप देते हैं। पुलिस उसके परिवार के सदस्यों की तलाश में है क्योंकि दुर्घटना के कारण वह सब भूल चुकी है। लंबे समय तक कोई भी नहीं आता। राजा (सलमान खान) केवल उन दोनों के बीच एक पुरानी मुठभेड़ का बदला लेने के लिये लाभ उठाता है। वह पुलिस को साबित करता है कि रेणु उसकी खोई हुई पत्नी रानी है। राजा, उसे एक गरीब व्यक्ति के दर्द का एहसास कराता है और इस तरह वे एक दूसरे से प्यार करना शुरू करते हैं। भगवती संपत्ति पर कब्जा करने के लिए तैयार है लेकिन संपत्ति का वकील जब तक कि रेणु या उसका शरीर ना पाया जाता तब तक सभी नकदी, बैंक और परिसंपत्तियों को जब्त करने के लिए न्यायालय से आदेश ले आता है। महीने बीतते हैं, भगवती आदमियों को रेणु की तलाश में रखता है और वे जल्द ही उसे ढूंढ लेते हैं। भगवती को पता चलता है कि उसे अपनी याददाश्त खो दी है और वह राजा नाम के एक व्यक्ति और और तीन बच्चों के साथ रह रही हैं। इस बार भगवती यह सुनिश्चित करेगा कि वह जीवित नहीं बच पाएगी, भले ही इसका मतलब राजा और तीन बच्चों को भी मारना हो। अपने चाचा (भगवती) को पहचानने के बाद रेणु अपनी यादों को वापस पाती हैं। अंत में, पुलिस भी आती है और भगवती और उसके आदमियों को गिरफ्तार करती है। उसे पता चलता है कि राजा ने उसे झूठ कहकर उसे धोखा दिया था। अमेरिका के लिए जाने से पहले अंत में वह यह भी महसूस करती है कि बच्चे और वह खुद एक दूसरे के बिना नहीं रह सकते और वह राजा को भी प्यार करती है। राजा और बच्चे उसे रोकने के लिये हवाईअड्डे पर उसकी तलाश में जाते है। लेकिन वो उन्हें नहीं मिलती। वो वापिस घर लौटते है और रेणु उन्हें पहले ही घर में मिलकर आश्चर्यचकित करती है।
चाम लोग

चाम या 'चम्पा के निवासी' (चाम भाषा : Urang Campa ; वियतनामी भाषा : người Chăm या người Chàm, ख्मेर : ជនជាតិចាម) दक्षिणपूर्व एशिया का एक जातीय समूह है। चाम लोग कम्बोडिया के कामपोंग चाम प्रांत तथा केन्द्रीय वियतनाम के फान रंग-थाप चाम, फान थिएत, हो चि मिन्ह नगर तथा अन गिआंग क्षेत्र के बीच के क्षेत्र के निवासी हैं। लगभग 4,000 चाम थाईलैण्ड में भी रहते हैं। वर्तमान समय में कम्बोडिया और वियतनाम के अधिकांश चाम इस्लाम धर्म के अनुयायी हैं।
चाम लोग चम्पा राज्य के मूल निवासी हैं (१७वीं-१८वीं शताब्दी)। ये लोग चाम भाषा बोलते हैं और अन्य आस्ट्रोनेशियन लोगों से इनका निकट सम्बन्ध है। ध्यान दें कि चाम लोगों के अन्य सभी पड़ोसी आस्ट्रोएशियायी भाषाएँ बोलते हैं न कि आस्ट्रोनेशियन।
कण

भौतिकी में कण (particle) किसी पदार्थ के एक छोटे आकार के टुकड़े को कहते हैं। कणों का आकार ऐसा हो सकता है जो मानवों को दृष्टिगोचर हो (जैसे कि दैनिक जीवन में नमक या धूल के कण) अथवा इतना छोटा भी हो सकता है कि उसे देखने के लिए सूक्ष्मदर्शी की अवश्यकता हो।
माता गुजरी

माता गुजरी (1624–1705), गुरु तेग बहादुर की की पत्नी एवं गुरु गोविन्द सिंह की माता थीं।
लिब्रहान आयोग

लिब्रहान आयोग, भारत सरकार द्वारा १९९२ में अयोध्या में विवादित ढांचे बाबरी मस्जिद के विध्वंस की जांच पड़ताल के लिए गठित एक जांच आयोग है, जिसका कार्यकाल लगभग १७ वर्ष लंबा है। भारतीय गृह मंत्रालय के एक आदेश से १६ दिसंबर १९९२ को इस आयोग का गठन हुया था। इसका अध्यक्ष भारतीय सर्वोच्च न्यायालय के सेवानिवृत्त न्यायाधीश मनमोहन सिंह लिब्रहान को बनाया गया था, जिन्हें ६ दिसम्बर १९९२ को अयोध्या में ढहाये गये बाबरी मस्जिद के विवादित ढांचे और उसके बाद फैले दंगों की जांच का काम सौंपा गया था। आयोग को अपनी रिपोर्ट तीन महीने के भीतर पेश करनी थी, लेकिन इसका कार्यकाल अड़तालीस बार बढ़ाया गया और १७ वर्ष के लंबे अंतराल के बाद अंततः आयोग ने ३० जून २००९ को अपनी रिपोर्ट प्रधानमंत्री मनमोहन सिंह को सौंप दी। नवम्बर २००९, में रिपोर्ट के कुछ हिस्से समाचार मीडिया के हाथ लग गये, जिसके चलते भारतीय संसद में बड़ा हंगामा हुआ।

कार्यकाल और खर्चा

देश के सबसे लंबे समय तक चलने वाले जांच आयोगों में से एक इस एक व्यक्ति के पैनल के आयोग पर सरकार को कुल रु.8 करोड़ खर्च करना पड़ा, ने ६ दिसम्बर १९९२ को एक हिंदू उन्मादी भीड़ द्वारा ढहाये गये बाबरी मस्जिद के विवादित ढांचे से संबंधित प्रमुख घटनाओं पर एक जांच रिपोर्ट लिखी। सूत्रों ने इंडो-एशियन न्यूज़ सर्विस को बताया कि, अलावा इसके कि किसने इस 16 वीं सदी की मस्जिद को गिराने में महत्वपूर्ण भूमिका अदा की, आयोग यह भी जानने की कोशिश करेगा कि इस विवादित ढांचे का विध्वंस क्यों और कैसे हुआ? और इसके लिए जिम्मेदार संगठन और लोग कौन हैं? 
पूर्व प्रधानमंत्री पी वी नरसिंह राव द्वारा आयोग की नियुक्ति विध्वंस के दो सप्ताह बाद 16 दिसम्बर 1992 को इस आलोचना को टालने के लिए की गयी कि उनकी सरकार बाबरी मस्जिद की रक्षा करने में विफल रही थी। अगस्त 2005 में आयोग ने अपने आखिरी गवाह कल्याण सिंह की सुनवाई खत्म की जो उस समय उत्तर प्रदेश के मुख्यमंत्री थे और विध्वंस के ठीक बाद उनकी सरकार को बर्खास्त कर दिया गया था।
अपनी १६ वर्षों की कार्रवाई में, आयोग ने कई नेताओं जैसे कल्याण सिंह, स्वर्गीय पी.वी. नरसिंह राव, पूर्व उप प्रधानमंत्री लालकृष्ण आडवाणी, मुरली मनोहर जोशी, उमा भारती और मुलायम सिंह यादव के अलावा कई नौकरशाहों और पुलिस अधिकारियों के बयान दर्ज किये। उत्तर प्रदेश के शीर्ष नौकरशाहों और पुलिस अधिकारीयों के अलावा अयोध्या के तत्कालीन जिला मजिस्ट्रेट आर.एन. श्रीवास्तव और वरिष्ठ पुलिस अधीक्षक डी बी राय का बयान भी दर्ज किया गया।
== रिपोर्ट की विश्वसनियता
सरकारी दबाव और तुस्टीकरण की नीति के अटकलों के मध्य इस रिपोर्ट की विश्वसनीयता पर अनेको प्रश्न चिन्ह उठाये गए।
यह रिपोर्ट पूरी तरह से विश्वसनीय नही कहिंज सकती
क्रोमियम(IV) ऑक्साइड

क्रोमियम (IV) ऑक्साइड एक अकार्बनिक यौगिक है।
ज्येष्ठ शुक्ल षष्ठी

ज्येष्ठ शुक्ल षष्ठी भारतीय पंचांग  के अनुसार तृतीय माह की छठवी तिथि है, वर्षान्त में अभी २९४ तिथियाँ अवशिष्ट हैं।
परमाणु

अपरमाणविक कण

'परमाणु' शब्द का मूल अर्थ है, 'वह कण जिसे छोटे कणों में न विभाजित किया जा सके', लेकिन आधुनिक वैज्ञानिक प्रयोगों से पता चलता है कि परमाणु विभिन्न अपरमाणविक कणों से बना है। इलेक्ट्रॉन, प्रोटॉन और न्यूट्रॉन एक परमाणु के संघटक कण है; सभी तीन फर्मिऑन हैं। हालांकि, हाइड्रोजन-1 के परमाणुओं में कोई न्यूट्रॉन नहीं है।
इलेक्ट्रॉन पर  एक ऋणात्मक विद्युत आवेश होता है। इसका आकार बहुत छोटा होता है और द्रव्यमान 9.11 × 10⁻³¹ कि. ग्रा. है। इन कणों में इलेक्ट्रॉन सबसे हल्का है। इलेक्ट्रान की खोज 19वीं सदी से अंत में हुई, जिसका अधिकतर श्रेय जे. जे. थॉमसन को जाता हैं।
प्रोटॉन पर धनात्मक आवेश होता है। इसका द्रव्यमान 1.6726 × 10⁻²⁷ कि.ग्रा. है जो इलेक्ट्रान के द्रव्यमान के 1,836 गुना है। एक परमाणु में प्रोटॉनों की संख्या परमाणु संख्या कहलाता है। प्रोटॉन की खोज अर्नेस्ट रदरफोर्ड द्वारा 1919 में किया गया था।
न्यूट्रॉन पर कोई विद्युत आवेश नहीं होता है। इसका  द्रव्यमान 1.6929 × 10⁻²⁷ कि.ग्रा. है जो इलेक्ट्रान के द्रव्यमान के 1,839 गुना है। न्यूट्रॉन और प्रोटॉन का द्रव्यमान लगभग एक सामान होता है। न्यूट्रॉन की खोज अंग्रेज भौतिकविज्ञानी जेम्स चैडविक ने 1932 में की थी।

नाभिक

एक परमाणु में सभी प्रोटॉन और न्यूट्रॉन मिलकर एक छोटा परमाणु नाभिक बनाते है, और सामूहिक रूप से न्यूक्लिऑन कहलाते है। नाभिक की त्रिज्या लगभग, 1.07 ³√A फेम्तोमीटर (en:Femtometre) के बराबर है, जहां A न्युक्लियोन की कुल संख्या है। यह परमाणु की त्रिज्या की तुलना में काफी छोटा है, जो 10⁵ फेम्तोमीटर के कोटि (ऑर्डर) की होती है।
अक्षर पर्व

अक्षर पर्व हिन्दी की एक पत्रिका है।
टांक ज़िला

टांक (उर्दू: ٹانک‎, टांक; पश्तो: ټک‎, टक; सराइकी: ٹاک‎, टंक; अंग्रेज़ी: Tank) पाकिस्तान के ख़ैबर-पख़्तूनख़्वा प्रांत का एक ज़िला है। यह पहले डेरा इस्माइल ख़ान ज़िले का हिस्सा हुआ करता था।

विवरण

टांक ज़िले में ८५% लोग पश्तो बोलने वाले पश्तून लोग हैं और बाक़ी सराइकी बोलते हैं (जो पंजाबी भाषा और सिन्धी भाषा से प्रभावित एक हिन्द-आर्य भाषा है)। इस ज़िले में सन् १९९८ में २,३८,२१६ लोगों की आबादी थी। इसका क्षेत्रफल क़रीब १,६७९ वर्ग किमी है। यहाँ गर्मियों में बहुत गर्मी पड़ती है और तापमान ४८° सेंटीग्रेड तक पहुँच जाता है, फिर भी सर्दियों में इस से पश्चिम के इलाक़ों में ज़बरदस्त सर्दी पड़ती है जिस से वहाँ के बहुत से लोग अक्सर अपनी सर्दियाँ इस ज़िले में गुज़ारते हैं।
सैयद शहाबुद्दीन सल्फ़ी फिरदौसी

जीवन

मौलाना सैयद शहाबुद्दीन का जन्म 1956 में जिला दरभंगा, बिहार के एक गांव बाबू सलीमपुर के एक धार्मिक परिवार में हुआ। शेख ताजुद्दीन मदारी दरभंगवी, बिहार के एक बुजुर्ग सुफी अापके पूर्वजों में से हैं। 1971 में इस्लामी विद्यालय दारूल उलूम अहमदीया सलफिया, दरभंगा से अपनी पढ़ाई पूरी की और 1981 में सोलापुर चले आने के बाद एक पुस्तिका 'मेरी नमाज़' लिखी।
लाल सेना

मज़दूरों और किसानों की लाल सेना (रूसी: Рабоче-Крестьянская Красная Армия, राबोचे-क्रेस्तयान्स्काया क्रासनाया आर्मिया) का आरम्भ सन् १९१८-१९२२ के रूसी गृहयुद्ध में सोवियत संघ के क्रांतिकारी साम्यवादी लड़ाकू दलों के रूप में हुआ था। सोवियत संघ की स्थापना के बाद यह बढ़कर उस देश की राष्ट्रीय सेना बन गई और १९३० के दशक तक इतिहास की सब से बड़ी फ़ौजों में से एक बन चुकी थी। उसे लाल सेना इसलिए कहा जाता था क्योंकि साम्यवाद का पारम्परिक रंग लाल है। २५ फ़रवरी १९४६ को लाल सेना का नाम औपचारिक रूप से बदलकर 'सोवियत सेना' कर दिया गया। द्वितीय विश्वयुद्ध में सोवियत-अमेरिकी-ब्रिटिश गुट की जर्मनी के ऊपर जीत का बहुत श्रेय लाल सेना को दिया जाता है, क्योंकि उन्होंने ही लगभग ८०% जर्मन फ़ौज से लड़कर उन्हें हराया।

अन्य भाषाओँ में

'लाल सेना' को अंग्रेज़ी में 'रेड आर्मी' (Red Army) कहते हैं।
चंपूरामायण

चम्पूरामायण राजा भोज द्वारा विरचित सुप्रसिद्ध चम्पूकाव्य है।
कमलेश शाह

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं
मकुआ भाषा

मकुआ विश्व की एक प्रमुख भाषा है।
१२०१ ईसा पूर्व

१२०१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२०१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अल्फ़ा ट्राऐंगुलाइ ऑस्ट्रालिस तारा

अन्य भाषाओं में

अल्फ़ा ट्राऐंगुलाइ ऑस्ट्रालिस को अंग्रेज़ी में "ऐट्रिया" (Atria) भी कहा जाता है। यह इसके नाम के तीन शब्दों में से अंग्रेज़ी के 'a', 'tri' और 'a' अक्षरों को जोड़कर बना लघुरूप (अब्रिविएशन) है।

वर्णन

अल्फ़ा ट्राऐंगुलाइ ऑस्ट्रालिस एक नारंगी रंग का K2 IIb या K2 IIIa श्रेणी का चमकीला दानव तारा है। इसकी सतह का तापमान लगभग ४,००० कैल्विन है।
खगोलशास्त्रियों ने इस तारे का अध्ययन किया तो इसके वर्णक्रम में इसकी श्रेणी के तारे में जितना नीला रंग होना चाहिए उससे ज़्यादा निकला (हालांकि की आँख से देखने में इसका रंग बहुत नारंगी ही है)। इस से उन्हें शक़ हो गया की यह नीला उसके किसी साथी तारे से आ रहा हो सकता है, यानि की यह एक दोहरा तारा हो सकता है। यदि यह सच है, तो वर्णक्रम के आधार पर वैज्ञानिकों को लगता है कि इसका साथी तारा एक F श्रेणी का बौना तारा होगा जो मुख्य अनुक्रम की स्थिति में नया-नया पहुंचा है। मुख्य तारे की निहित चमक (निरपेक्ष कान्तिमान) सूरज की २,५०० गुना, इसका द्रव्यमान हमारे सूरज के द्रव्यमान का ६ गुना और इसकी आयु ५० करोड़ साल अनुमानित की गई है।
रज़ा पुस्तकालय

इतिहास

1774 से 1794 तक रामपुर पर शासन करने वाले नवाब फैजुल्ला खान ने 18 वीं शताब्दी के आखिरी दशकों में प्राचीन पांडुलिपियों और इस्लामी सुलेख के लघु नमूने के अपने निजी संग्रह से पुस्तकालय की स्थापना की। यह एशिया का सबसे बड़ा पुस्तकालय है। जैसा कि सभी नवाब विद्वानों, कवियों, चित्रकारों, सुलेखकों और संगीतकारों के महान संरक्षक थे, और इस प्रकार, पुस्तकालय कई गुना बढ़ गया और नवाब अहमद अली खान (1794-1840) के शासनकाल के दौरान संग्रह में उल्लेखनीय विस्तार किया गया। रामपुर रियासत के सभी नवाबों ने पुस्तकालय विस्तार में अहम योगदान दिया था।
सुकरौली

सुकरौली ब्लॉक की जनसंख्या

सुकरौली की आबादी 189203 है। इसमें से 94873 पुरुष हैं जबकि महिलाओं की संख्या 94330 है। इस ब्लॉक में 0-6 वर्ष के आयु वर्ग के 27897 बच्चे हैं। इनमें 14493 लड़के और 13404 लड़कियां हैं।

सुकरौली ब्लॉक की साक्षरता दर

सुकरौली ब्लॉक में साक्षरता दर 58% है। कुल 189203 जनसंख्या में से 110588 यहाँ साक्षर हैं। पुरुषों में साक्षरता दर 69% है क्योंकि कुल 94873 में से 66114 पुरुष शिक्षित हैं जबकि महिला साक्षरता दर 47% है क्योंकि कुल 94330 में से 44474 महिलाएँ इस ब्लॉक में साक्षर हैं। 
नकारात्मक भाग यह है कि सुकरौली ब्लॉक का निरक्षरता अनुपात 41% है। यहां कुल 189203 व्यक्तियों में से 78615 निरक्षर हैं। यहाँ पुरुष निरक्षरता दर 30% है क्योंकि कुल 94873 में से 28759 पुरुष निरक्षर हैं। महिलाओं में निरक्षरता दर 52% है और इस ब्लॉक में कुल 94330 महिलाओं में से 49856 निरक्षर हैं।

सुकरौली ब्लॉक की कृषि स्थिति

सुकरौली ब्लॉक के कब्जे वाले व्यक्ति की संख्या 70990 है, हालांकि 118213 गैर-नियोजित हैं। और 70990 व्यक्तियों में से 13725 व्यक्ति पूरी तरह से खेती पर निर्भर हैं।

सांस्कृतिक पहलू

यहाँ बोली जाने वाली बोली भोजपुरी है जो यहाँ की एक लोकप्रिय बोली है। यहाँ की संस्कृति एवं लोक कला में भोजपुरी की छाप स्पष्ट रूप से दिखती है। सुकरौली से मात्र 25 किमी दूर कुशीनगर में महात्‍मा बुद्ध की समाधि स्थित है। यहीं पर भगवान बुद्ध का महापरिनिर्वाण हुआ।

सुविधाएँ

यह कस्बा, जिला मुख्यालय से सडक मार्ग द्वारा जुड़ा हुआ है। आर्थिक क्रियाकलापों से सम्बंधित सुविधाओं के रूप में यहाँ पंजाब नेशनल बैंक, सेंट्रल बैंक ऑफ़ इण्डिया, पूर्वांचल बैंक की शाखा है।

शिक्षा व्यवस्था

यहाँ शिक्षा व्यवस्था भी ठीक ठाक है। NH-28 पर स्थित नेहरू इण्टर कॉलेज बहुत पुराना कॉलेज है जहाँ से एक से एक होनहार छात्र निकले हैं। इस कॉलेज से इंजीनियर, डॉक्टर तो बने ही हैं यहाँ तक वैज्ञानिक भी बने हैं।
बनू हुधयल

बनू हुधयल (अरबी: بنو هذيل) हिजाज में पश्चिमी सऊदी अरब की अदनानी जनजाति हैं। वे हुधयले से निकले हैं, जो हज़रत इलियास के पोते थे (जिन्हें यहूदी और ईसाई परम्पराओं में एलीया कहा जाता था) जिसका नाम एलिय्याह के नाम पर रखा गया था।
रौशन इर्शाद

रौशन इर्शाद (बांग्ला:রৌশন এরশাদ) एक बांग्लादेशी राजनेता हैं। वे बांग्लादेश की जातीय पार्टी (इर्शाद) से संबंध रखती हैं, एवं उस पार्टी के वरिष्ठतम् नेताओं में से एक हैं। वे कई बार बांग्लादेशी संसद में निर्वाचित भी हो चुकी हैं।
पाकिस्तान पर अमरीकी मिसाइल हमला २००९

पाकिस्तान के क़बायली इलाक़े में शनिवार, जनवरी 24, 2009 को अमरीकी चालक रहित विमान से किए गए दो मिसाइल हमलों में कम से कम 14 लोगों की मौत हुई है। उत्तरी वज़ीरिस्तान में एक मिसाइल ने एक घर को निशाना बनाया. यह इलाक़ा तालेबान और अल-क़ायदा चरमपंथियों का गढ़ माना जाता है।

दूसरा हमला

दूसरा हमला दक्षिणी वज़ीरिस्तान के इलाक़े में हुआ जिसमें पाँच लोगों की मौत हुई. पिछले कुछ महिनों में अमरीका ने इस क़बायली इलाक़े में चरमपंथियों को निशाना साधते हुए 20 से अधिक मिसाइल हमले किए हैं, हालाँकि पाकिस्तान कई बार इस पर आधिकारिक रूप से अपना विरोध भी दर्ज करा चुका है।

पाकिस्तान की धारणा

पाकिस्तान इसे अपनी संप्रभुता पर हमला मानता है। पाकिस्तानी अधिकारियों ने आशा जताई है कि अमरीका इस तरह के विवादास्पद हवाई हमले रोक देगा क्योंकि इससे लोगों में नाराज़गी बढ़ रही है और इसके चलते पाकिस्तान की विद्रोहियों के ख़िलाफ़ लड़ाई में बाधा पहुँचती है।

हमला

पहला हमला वज़ीरिस्तान के ज़ीराकाई में शाम पाँच बजे हुआ। अधिकारियों के अनुसार यह हमला ख़लील ख़ान के घर पर हुआ। अधिकारियों का कहना है कि इस हमले में चार अरब चरमपंथी मारे गए। हालांकि मारे गए लोगों की पहचान अभी स्पष्ट नहीं हो सकी है लेकिन माना जा रहा है कि इनमें से एक अल-क़ायदा का वरिष्ठ लड़ाका था।
दूसरा हमला वाना से 10 किलोमीटर दूर एक तालेबान कमांडर के घर को निशाना बनाकर किया गया। लेकिन अधिकारियों ने बीबीसी को बताया कि अमरीकी चालक रहित विमान ने दरअसल उस घर को निशाना बनाया जिसमें सरकार का समर्थन करने वाले एक क़बायली नेता रहा करते थे।
इस हमले में उनके परिवार के चार सदस्यों की मौत हो गई जिसमें एक पाँच साल का बच्चा शामिल है।
सॉफ्टवेयर

कंप्यूटर विज्ञान में एक सॉफ्टवेयर सार्थक क्रमादेशों और ज़रूरी सूचनाओं का एक ऐसा तंत्र है जो कंप्यूटर के यन्त्रांश और दूसरे सॉफ्टवेयरों को आदेश देकर क्रमादेशक का मनचाहा काम करता है।
व्यावहारिक तौर पर अगर कंप्यूटर को परिभाषित किया जाये तो हम हार्डवेयर को मनुष्य का शरीर और सॉफ्टवेर को उसकी आत्मा कह सकते हैं। हार्डवेयर कंप्यूटर के हिस्सों को कहते हैं, जिन्हें हम अपनी आँखों से देख सकते हैं, छू सकते हैं अथवा औजारों से उनपर कार्य कर सकते हैं। यह वास्तविक पदार्थ है। इसके विपरीत सॉफ्टवेयर कोई पदार्थ नहीं है। ये वे सूचनाएं, आदेश अथवा तरीके हैं जिनके आधार पर कंप्यूटर का हार्डवेयर कार्य करता है। कंप्यूटर हार्डवेयर सॉफ्टवेयर से परिचित होते हैं अथवा सॉफ्टवेयर कंप्यूटर के हार्डवेयर से परिचित एवं उनपर आधारित होते हैं।

द्वैध निर्देशों का समय

पहले एक कार्य के लिये एक ही कंप्यूटर तंत्र होता था और उसे यान्त्रिक स्तर पर क्रमादेश दिये जाते थे जिन्हें बदलना आर्थिक रूप से निरर्थक था। तकनीक के विकास के साथ ऐसे यन्त्रांश बनाना तकनीकी रूप से संभव और आर्थिक रूप से लाभदायक हो सका। प्रारंभिक कंप्यूटर तंत्रो को क्रमादेश देना बहुत कठिन था क्योंकि उस समय यह सिद्धांत कि सॉफ्टवेयर भी सूचनाओं का एक समूह जो किसी यन्त्रांश की स्मृति में सुरक्षित रहे, प्रारम्भिक अवस्था में था। तब 'पंच कार्ड' नामक साधारण से यन्त्रांश पर कंप्यूटर के यन्त्रांश को दिये जाने वाले क्रमादेश के निर्देश सीधे लिखे जाते थे। कंप्यूटर के यन्त्रांश को सभी निर्देश केवल दो अंको- '०' और '१' के मदद से दिये जाते थे। इसे द्वैध निर्देश कहते है, द्वैध रूप के ही क्रमादेशों को ही यन्त्रांश लागू कर सकता है।

सिस्टम सॉफ्टवेयर

“सिस्टम सॉफ्टवेयर” यह एक ऐसा प्रोग्राम होता है, जिनका काम सिस्टम अर्थात कम्प्यूटर को चलाना तथा उसे काम करने लायक बनाए रखना है। सिस्टम सॉफ्टवेयर ही हार्डवेयर में जान डालता है। ऑपरेटिंग सिस्टम, कम्पाइलर आदि सिस्टम सॉफ्यवेयर के मुख्य भाग हैं।

एप्लिकेशन सॉफ्टवेयर

‘एप्लीकेशन सॉफ्टवेयर’ ऐसे प्रोग्रामों को कहा जाता है, जो हमारे कंप्यूटर पर आधारित मुख्य कामों को करने के लिए लिखे जाते हैं। आवश्यकतानुसार भिन्न-भिन्न उपयोगों के लिए भिन्न-भिन्न सॉफ्टवेयर होते हैं। वेतन की गणना, लेन-देन का हिसाब, वस्तुओं का स्टाक रखना, बिक्री का हिसाब लगाना आदि कामों के लिए लिखे गए प्रोग्राम ही एप्लीकेशन सॉफ्टवेयर कहे जाते हैं।
भाद्रपद शुक्ल सप्तमी

भाद्रपद शुक्ल सप्तमी भारतीय पंचांग  के अनुसार छठवें माह की सातवी तिथि है, वर्षान्त में अभी २०३ तिथियाँ अवशिष्ट हैं।
यशोधरा (काव्य)

उद्देश्य

यशोधरा का उद्देश्य है पति-परित्यक्तों यशोधरा के हार्दिक दु:ख की व्यंजना तथा वैष्णव सिद्धांतों की स्थापना। अमिताभ की आभा से चकित भक्तों को अदृश्य यशोधरा की पीड़ा का, मानवीय सम्बंधों के अमर गायक, मानव-सुलभ सहानुभूति के प्रतिष्ठापक मैथिलीशरण गुप्त की अंत:प्रवेशिनी दृष्टि ने ही सर्वप्रथम साक्षात्कार किया। साथ ही 'यशोधरा' के माध्यम से सन्यास पर गृहस्थ प्रधान वैष्णव धर्म की गौरव प्रतिष्ठा की है।
== कथानक ==कथारम्भ गौतम के वैराग्य चिंतन से होता है। जरा, रोग, मृत्यु आदि के दृश्यों से वे भयभीत हो उठते हैं। अमृत तत्व की खोज के लिए गौतम पत्नी और पुत्र को सोते हुए छोड़कर 'महाभिनिष्क्रमण' करते हैं। यशोधरा का निरवधि विरह अत्यंत कारुणिक है। विरह की दारुणता से भी अधिक उसको खलता है प्रिय का "चोरी-चोरी जाना"। इसर समझती है परंतु उसे मरण का भी अधिकार नहीं है, क्योंकि उस पर राहुल के पालन-पोषण का दायित्व है। फलत: "आँचल में दूध" और "आँखों में पानी" लिए वह जीवनयापन करती है। सिद्धि प्राप्त होने पर बुद्ध लौटते हैं, सब लोग उनका स्वागत करते हैं परंतु मानिनी यशोधरा अपने कक्ष में रहती हैं। अंतत: स्वयं भगवान उसके द्वार पहुँचते हैं और भीख माँगते हैं। यशोधरा उन्हें अपनी अमूल्य निधि राहुल को दे देती है तथा स्वयं भी उनका अनुसरण करती है। इस कथा का पूर्वार्द्ध  एवं इतिहास प्रसिद्ध है पर उत्तरार्द्ध कवि की अपनी उर्वर कल्पना की सृष्टि है।

भाषा शैली

'यशोधरा' का प्रमुख रस शृंगार है, शृंगार में भी केवल विप्रलम्भ। संयोग का तो एकांताभाव है। शृंगार के अतिरिक्त इसमें करुण, शांत एवं वात्सल्य भी यथास्थान उपलब्ध हैं। प्रस्तुत काव्य में छायावादी शिल्प का आभास है। उक्ति को अद्भुत कौशल से चमत्कृत एवं सप्रभाव बनाया गया है। यशोधरा की भाषा शुद्ध खड़ीबोली है- प्रौढ़ता, कांतिमयता और गीतिकाव्य के उपयुक्त मृदुलता और मसृणता उसके विशेष गुण हैं, इस प्रकार यशोधरा एक उत्कृष्ट रचना सिद्ध होती है।

प्रबंध काव्य

केवल शिल्प की दृष्टि से तो वह 'साकेत' से भी सुंदर है। काव्य-रूप की दृष्टि से भी 'यशोधरा' गुप्त जी के प्रबंध-कौशल का परिचायक है। यह प्रबंध-काव्य है- लेकिन समाख्यानात्मक नहीं। चरित्रोद्घाटन पर कवि की दृष्टि केंद्रित रहने के कारण यह नाटय-प्रबंध है, और एक भावनामयी नारी का चरित्रोद्घाटन होने से इसमें प्रगीतात्मकता का प्राधान्य है। अत: 'यशोधरा' को प्रगीतात्मकता नाट्य प्रबंध कहना चाहिए, जो एक सर्वथा परम्परामुक्त काव्य रूप है।

जननी

यशोधरा का जननी रूप उसके अनुरागिणी रूप से भी अधिक मुखरित है। पति से वियुक्त नारी का एकमात्र संबल उसका पुत्र होता है। यशोधरा की  'मलिन गूदडी का लाल' , 'उसके शरीर का अंराग'  , 'आँखों का अंजन'  , 'विपक्ति का सहारा'  , 'जीवन-नैया का खिवैया'  , 'दुखिनी का सुख'  , 'उसका भैया'  , 'उसका राजा'  सभी कुछ राहुल है। यदि गौतम ने उसके इस अवलम्ब को भी छिन लिया है तो वह भी श्री गोविन्दवल्लभ पन्त के नाटक 'वरमाला' की नायिका वैशालिनी की तरह दर-दर जंगलों की खाक छानती फिरती। इसके अतिरिक्त उसे सास-ससुर की संवेदना और सहानुभूति प्राप्त न होती, तो वह कभी की काल के गाल में समा गई होती। यशोधरा इस लिए जीती है कि राहुल का भार उसके ऊपर है तथा सास-ससुर की सहानुभूति उसके साथ है।

बाहरी कड़ियाँ

कविता कोश पर मैथिलीशरण गुप्त रचित "यशोधरा"
लेप्टोस्पाइरता

कारण और निदान

मानवों में 13 भिन्न-भिन्न प्रकार के लेप्टोस्पाइरा इस रोग को पैदा कर सकते हैं। यह जंगली तथा पालतू दोनो प्रकार के पशुओं से फैल सकता है। इस रोग को फैलाने वाले सबसे आम पशु कृदंत हैं। यह अक्सर पशु मूत्र या पशु मूत्र वाले पानी या मिट्टी के त्वचाके चिटके/कटे हिस्से, आँखों, मुंह या नाक के संपर्क में आने पर फैलता है।। विकासशील देशों में सबसे आम तौर पर यह रोग किसानों या शहरों में रहने वाले बेहद गरीब लोगों को होता है। विकसित दुनिया में यह आम तौर पर यह रोग उनको होता है जो गर्म व नम देशों में घर के बाहर की गतिविधियों में शामिल होते हैं। निदान के लिए आम तौर पर बैक्टीरिया के विरुद्ध ऐंटीबॉडी या रक्त में इसके डीएनए खोज कर किया जाता है।

रोकथाम तथा उपचार

रोग से बचाव के प्रयासों में संभावित रूप से संक्रमित पशुओं के साथ काम करते समय संपर्क से बचने के लिए सुरक्षा उपकरण, संपर्क के बाद हाथों को धोना, लोगों के निवास व कार्य के क्षेत्र कृदंतों की संख्या कम करना शामिल है। यात्रा करने वाले लोगों में संक्रमण की रोकथाम के लिए ऐंटीबायोटिक डॉक्सीसाइक्लिन, के उपयोग के लाभ अस्पष्ट हैं। पशुओं के लिए कुछ प्रकार के लेप्टोस्पाइरा ऐसे हैं जो मानवों में फैलाव के जोखिम को कम करते हैं। संक्रमित होने पर निम्नलिखित ऐंटीबायोटिक उपयोग किए जाते हैं: डॉक्सीसाइक्लीन, पेनिसिलीन या सेफट्राइएक्सिन। वेल रोग तथा गंभीर फुप्फुसीय रक्तस्राव सिन्ड्रोम के परिणाम स्वरूप, उपचार के बावजूद मृत्यु-दर क्रमशः 10% और 50% तक बढ़ जाती है।

महामारी विज्ञान

ऐसा आंकलन है कि हर साल, सात से दस मिलयन लोग लेप्टोस्पायरोसिस से संक्रमित होते हैं। इस रोग के कारण होने वाली मौतों की संख्या स्पष्ट नहीं हैं। यह रोग दुनिया के उष्णकटिबंधीय क्षेत्रों में कहीं भी हो सकता है। विकासशील देशों की मलिन बस्तियों में प्रकोप फैल सकती है।  इस रोग का वर्णन पहली बार 1886 में जर्मनी में वेल द्वारा किया गया था। वे पशु जो संक्रमित हैं उनमें लक्षणों की अनुपस्थिति, हल्की उपस्थिति या गंभीर उपस्थिति हो सकती है। लक्षण पशु के प्रकार पर निर्भर करते हैं। कुछ पशुओं में लेप्टोस्पाइरा प्रजनन पथ में होते हैं, जिसके कारण यौन संपर्क के दौरान इस रोग का संचरण हो जाता है।